মেরিনা খান
মেরিনা খান (জন্ম: ২৬ ডিসেম্বর ১৯৬২) হলেন একজন পাকিস্তানি টেলিভিশন এবং চলচ্চিত্র অভিনেত্রী, পরিচালক ও প্রযোজক। তিনি ৮০এর দশকের অন্যতম জনপ্রিয় অভিনেত্রী ছিলেন। তার টেলিভিশন অনুষ্ঠানের মধ্যে রয়েছে তনহাইয়াঁ (১৯৮৬), ধূপ কিনারে (১৯৮৭), নিজাত (১৯৯৩) এবং তনহা (১৯৯৭)। তিনি ২০০০ এর দশকের মাঝামাঝি সময়ে শিল্পজগত ত্যাগ করেছিলেন। তবে তিনি পুনরায় তনহাইয়াঁ নায়ে সিলসিলেতে (২০১২) অভিনয়ের মধ্য দিয়ে চিত্রজগতে প্রত্যাবর্তন করেছেন যা ১৯৮৬ সালের তার প্রথম ধারাবাহিক তানহাইয়াঁর সিক্যুয়েল ছিল। তিনি ২০১৬ সালে লালা বেগম চলচ্চিত্রে নামভূমিকায় অভিনয় করে চলচ্চিত্রে আত্মপ্রকাশ করেছেন।